Document ID: 32007D0153

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Μαρτίου 2007
για την τροποποίηση του παραρτήματος Α της απόφασης 2006/679/ΕΚ σχετικά με την τεχνική προδιαγραφή διαλειτουργικότητας για το υποσύστημα έλεγχος-χειρισμός και σηματοδότηση του διευρωπαϊκού συμβατικού σιδηροδρομικού συστήματος και του παραρτήματος Α της απόφασης 2006/860/ΕΚ σχετικά με την τεχνική προδιαγραφή διαλειτουργικότητας για το υποσύστημα έλεγχος-χειρισμός και σηματοδότηση του διευρωπαϊκού σιδηροδρομικού συστήματος υψηλών ταχυτήτων
[κοινοποιηθείσα υπό τον αριθμό Ε(2007) 675]
(Κείμενο που παρουσιάζει ενδιαφέρον για τον ΕΟΧ)
(2007/153/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/48/ΕΚ του Συμβουλίου, της 23ης Ιουλίου 1996, σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας (1), και ιδίως το άρθρο 6 παράγραφος 1,
την οδηγία 2001/16/ΕΚ του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για τη διαλειτουργικότητα του συμβατικού διευρωπαϊκού σιδηροδρομικού συστήματος (2), και ιδίως το άρθρο 6 παράγραφος 1,
Εκτιμώντας τα ακόλουθα:
(1)
Η απόφαση 2006/679/ΕΚ της Επιτροπής (3) θέσπισε την πρώτη τεχνική προδιαγραφή διαλειτουργικότητας («ΤΠΔ») για το υποσύστημα έλεγχος-χειρισμός και σηματοδότηση του συμβατικού διευρωπαϊκού σιδηροδρομικού συστήματος.
(2)
Η απόφαση 2002/731/ΕΚ της Επιτροπής (4) θέσπισε την πρώτη τεχνική προδιαγραφή διαλειτουργικότητας («ΤΠΔ») για το υποσύστημα έλεγχος-χειρισμός και σηματοδότηση του διευρωπαϊκού σιδηροδρομικού συστήματος υψηλών ταχυτήτων· καταργήθηκε και αντικαταστάθηκε από την απόφαση 2006/860/ΕΚ.
(3)
Η τεχνική πρόοδος επιτείνει την ανάγκη επικαιροποίησης της δέσμης υποχρεωτικών προδιαγραφών που παρατίθενται στο παράρτημα Α των αποφάσεων 2006/679/ΕΚ και 2006/860/ΕΚ, ιδίως προκειμένου να ληφθεί υπόψη η συμφωνία που επετεύχθη στους κόλπους των ομάδων εργασίας του Ευρωπαϊκού Οργανισμού Σιδηροδρόμων επί της έκδοσης 2.3.0 των Προδιαγραφών και Απαιτήσεων του Συστήματος. Η εν λόγω έκδοση εφαρμόζεται τόσο για το συμβατικό σιδηροδρομικό σύστημα όσο και για το σιδηροδρομικό σύστημα υψηλών ταχυτήτων.
(4)
Σύμφωνα με το άρθρο 6 παράγραφος 2 της οδηγίας 96/48/ΕΚ και το άρθρο 6 παράγραφος 2 της οδηγίας 2001/16/ΕΚ, ο Ευρωπαϊκός Οργανισμός Σιδηροδρόμων είναι αρμόδιος για την προετοιμασία της αναθεώρησης και της επικαιροποίησης των ΤΠΔ και την υποβολή τυχόν συστάσεων στην επιτροπή που αναφέρεται στο άρθρο 21, προκειμένου να ληφθούν υπόψη οι τεχνολογικές εξελίξεις και οι κοινωνικές απαιτήσεις.
(5)
Σύμφωνα με το άρθρο 12 στοιχείο β) του κανονισμού (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου (5), ο Ευρωπαϊκός Οργανισμός Σιδηροδρόμων διασφαλίζει την προσαρμογή των ΤΠΔ στην τεχνική πρόοδο, τις εξελίξεις της αγοράς και τις κοινωνικές απαιτήσεις, και προτείνει στην Επιτροπή τις τροποποιήσεις των ΤΠΔ τις οποίες θεωρεί αναγκαίες.
(6)
Ο Ευρωπαϊκός Οργανισμός Σιδηροδρόμων εξέδωσε στις 24 Οκτωβρίου 2006 σύσταση σχετικά με τον κατάλογο των υποχρεωτικών προδιαγραφών που ορίζονται στις ΤΠΔ για το συμβατικό σιδηροδρομικό σύστημα και το σιδηροδρομικό σύστημα υψηλών ταχυτήτων.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει του άρθρου 21 της οδηγίας 96/48/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος υποχρεωτικών προδιαγραφών που παρατίθεται στο παράρτημα Α της ΤΠΔ που επισυνάπτεται στην απόφαση 2006/679/ΕΚ σχετικά με το υποσύστημα έλεγχος-χειρισμός και σηματοδότηση του συμβατικού διευρωπαϊκού σιδηροδρομικού συστήματος αντικαθίσταται από τον κατάλογο των υποχρεωτικών προδιαγραφών που επισυνάπτεται στην παρούσα απόφαση.
Άρθρο 2
Ο κατάλογος των υποχρεωτικών προδιαγραφών που παρατίθεται στο παράρτημα Α της ΤΠΔ που επισυνάπτεται στην απόφαση 2006/860/ΕΚ σχετικά με το υποσύστημα έλεγχος-χειρισμός και σηματοδότηση του διευρωπαϊκού σιδηροδρομικού συστήματος υψηλών ταχυτήτων αντικαθίσταται από τον κατάλογο των υποχρεωτικών προδιαγραφών που επισυνάπτεται στην παρούσα απόφαση.
Άρθρο 3
Η παρούσα απόφαση εφαρμόζεται από την ημερομηνία κοινοποίησής της.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 6 Μαρτίου 2007.

Labels: 7
8
15